Diari Oficial de la Generalitat Valenciana


Sumari del DOGV 4985, del 14-04-2005 (2005/3768)

RESOLUCIÓ de 14 de març de 2005, de la Direcció General de Treball i Seguretat Laboral, per la qual s'ordena el dipòsit de l'acord subscrit per la Confederació Sindical de CC.OO-PV i UGT-PV sobre designació d'àrbitres en matèria electoral sindical i la publicitat de la llista d'àrbitres proposats.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4985

Data del DOGV
:   14-04-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/3768


Data del document
:   14-03-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * sindicat
    * eleccions sindicals
    * interlocutor social

RESOLUCIÓ de 14 de març de 2005, de la Direcció General de Treball i Seguretat Laboral, per la qual s'ordena el dipòsit de l'acord subscrit per la Confederació Sindical de CC.OO-PV i UGT-PV sobre designació d'àrbitres en matèria electoral sindical i la publicitat de la llista d'àrbitres proposats. [2005/3768]
  
S'ha presentat davant de la Direcció General de Treball i Seguretat Laboral, en data 25 de gener de 2005, l'acord unànime subscrit el 21 de gener del 2005 per les organitzacions sindicals més representatives, Confederació Sindical de Comissions Obreres del País Valencià i Unió General de Treballadors del País Valencià, per això, de conformitat amb el que preveu l'article 76.3 del Reial Decret Legislatiu 1/1995, de 24 de març, que aprova el Text Refós de la Llei de l'Estatut dels Treballadors, l'article 28 de la Llei 9/1987, de 12 de juny, de la Direcció de l'Estat, d'òrgans de representació de condicions de treball i participació del personal al servici de les administracions públiques (BOE núm. 144, de 17 de juny; rect. BOE núm 145, de 18 de juny) i articles 31 i 33 del Reglament d'Eleccions a òrgans de representació dels treballadors en l'empresa (RD 1844/1994, de 9 de setembre, BOE de 13.09.1994, designen, en els àmbits territorials de les províncies de València, Castelló i Alacant, els àrbitres que han de conéixer, en tots els àmbits funcionals, les impugnacions en matèria electoral que es tramiten conforme al procediment arbitral regulat en el mencionat article 76.3 de l'Estatut dels Treballadors, i articles 36 i següents del Reglament d'Eleccions.
  
Vist l'Acord de designació d'àrbitres ressenyat, i havent acceptat el seu mandat tots i cada un dels designats, la Direcció General de Treball i Seguretat Laboral, fent ús de les facultats que li conferixen el Reial Decret 4106/1982, de 29 de desembre, de Transferència de funcions i servicis de l'administració de l'Estat a la Generalitat Valenciana, i el Decret 112/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Hisenda i Ocupació (DOGV núm.. 4.543, de 14.07.2003), i l'article 5 de l'Ordre de 13 de setembre de 1994 de l'aleshores denominada Conselleria de Treball i Assumptes Socials (DOGV núm.. 2.358, de 03.10.1994), per la qual es van establir les Oficines Públiques de Registre d'Actes d'Eleccions Sindicals en l'àmbit de la Comunitat Valenciana, resol
  
Primer
  
Ordenar que siga dipositat en l'Oficina Pública Autonòmica de Registre d'Actes d'Eleccions Sindicals, amb notificació a les organitzacions sindicals firmants de l'acord, i als àrbitres proposats.
  
Segon
  
Disposar que es publique en el Diari Oficial de la Generalitat Valenciana la llista d'àrbitres designats, que figuren en l'annex d'esta resolució.
  
Tercer
  
Els àrbitres designats actuaran en l'àmbit provincial per al qual han sigut proposats i seran competents per a conéixer de les impugnacions arbitrals que es formulen en tots els àmbits funcionals, sense perjudici dels acords unànimes que s'adopten per les organitzacions sindicals legitimades conforme a l'article 76.3, paràgraf segon, de l'Estatut dels Treballadors, en els àmbits que en este precepte s'especifiquen.
  
Quart
  
Donar per extingit el mandat dels àrbitres, designats per acord unànime, de data 22 de setembre de 1999, i la llista del qual va ser feta pública per Resolució de 15 d'octubre de1999 en el Diari Oficial de la Generalitat Valenciana, núm..3.623 d'11 de novembre de 1999.
  
València, 14 de març de 2005.- El director general de Treball i Seguretat Laboral: Romà Ceballos Sancho.
  
ANNEX
  
Àrbitres designats per la província de València
  
Mercedes Belinchón Belinchón
  
José Martínez Esparza
  
José Luis Noguera Calataiud
  
Vicente Segarra de los Reyes
  
Miguel Simó Tarragó
  
Fernando Fita Ortega
  
Àrbitres designats per la província de Castelló
  
Francisco J. Barberá Martínez
  
Cèsar Ortega Prades
  
Mª. José Mateu Carruana
  
Àrbitres designats per la província d'Alacant
  
Julián Bordera Francés
  
Victòria Carreño Carreño
  
Concha Collado Mateo